Source: https://www.riigiteataja.ee/akt/410122019001
Timestamp: 2020-08-15 14:33:08+00:00
Document Index: 5089841

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 10', '§ 11', '§ 12', '§ 13', '§ 14', '§ 15', '§ 16', '§ 18', '§ 19', '§ 20', '§ 21', '§ 23', '§ 24', '§ 25', '§ 26', '§ 12', '§ 17', '§ 2', '§ 3', '§ 4', '§ 5', '§ 6', '§ 7', '§ 8', '§ 10', '§ 11', '§ 12', '§ 13', '§ 14', '§ 15', '§ 16', '§ 18', '§ 19', '§ 20', '§ 21', '§ 13', '§ 23', '§ 4', '§ 2', '§ 8', '§ 24', '§ 25', '§ 9', '§ 14', '§ 26']

Maardu linna eelarvest sotsiaaltoetuste maksmise kord – Riigi Teataja
Maardu linna eelarvest sotsiaaltoetuste maksmise kord
Maardu linna eelarvest sotsiaaltoetuste maksmise kord - sisukord
2 Perekonna sissetulekust sõltuvate sotsiaaltoetuse liigid
§ 2 Ravimitoetus
§ 3 Toetus puudega isikutele isiklike abivahendite ja hooldusvahendite ostmisel ning rentimisel
§ 4 Suvelaagri tuusiku toetus
§ 5 Lasteaiatoidu toetus
§ 6 Toetus lapse põhikooli ja gümnaasiumi lõpetamise kulude osaliseks katmiseks
§ 7 Ühekordne toetus raske majandusliku olukorra puhul
§ 8 Muud toetused
3 Perekonna sissetulekust mittesõltuvate toetuste liigid
§ 10 Esmakordselt kooli mineva lapse toetus
§ 11 Vee- ja kanalisatsiooni abonenttasu hüvitamise toetus
§ 12 Toetus elluastujatele
§ 13 Sünnipäevatoetus
§ 14 Toetus Tšernobõli AEJ tuumakatastroofi likvideerimistöödest osavõtjaile
§ 15 Maamaksu toetus
§ 16 Toetus täisealistele raske- või sügava puudega isikutele lisakulutuste katmiseks
§ 18 Lasteaiatoidu toetus lasterikastele peredele
§ 19 Muud toetused
4 Sotsiaaltoetuste taotlemine ja menetlemine
§ 20 Perekonna sissetulekust sõltuvate sotsiaaltoetuste taotlemine
§ 21 Perekonna sissetulekust mittesõltuvate sotsiaaltoetuste taotlemine
5 Sotsiaaltoetuste määramine
§ 23 Sotsiaaltoetuse määramine
§ 24 Perekonna sissetulekust sõltuvate sotsiaaltoetuse andmisest keeldumine
§ 25 Sotsiaaltoetuse maksmine
6 Alusetult saadu tagastamine
§ 26 Toetuse tagastamine
RT IV, 10.12.2019, 1
Vastu võetud 26.11.2019 nr 56
(1) Määrus reguleerib Maardu linna eelarvest makstavate täiendavate sotsiaaltoetuste (edaspidi sotsiaaltoetus) taotlemist, määramist ja maksmist Maardu linnas (edaspidi kord).
(2) Perekonna sissetulekust sõltuvat sotsiaaltoetust võib taotleda käesolevas korras sätestatud tingimustel füüsiline isik, kelle elukoht rahvastikuregistri andmetel on Maardu linn.
(3) Perekonna sissetulekust mittesõltuvat sotsiaaltoetust määratakse käesolevas korras sätestatud tingimustel isikutele, kelle elukoht rahvastikuregistri andmetel on Maardu linn (v.a käesoleva korra § 12 ja § 17).
(4) Perekonna sissetulekust sõltuva sotsiaaltoetuse andmise eesmärk on:
(5) Perekonna sissetulekust sõltuva sotsiaaltoetuse määramise aluseks on taotleja abivajadus ning toetuse saaja ja tema perekonnaliikmete sissetulekud ning perekonnaseadusest tulenevad ülalpidamiskohustused.
(6) Perekonna sissetulekust sõltuva sotsiaaltoetuse määramisel loetakse perekonnaliikmeteks abielus või abielulistes suhetes olevad samas eluruumis elavad isikud, nende abivajavad alanejad ja ülenejad sugulased või muud üht või enamat tuluallikat ühiselt kasutavad või ühise majapidamisega isikud.
(7) Perekonna sissetulekust sõltuva sotsiaaltoetuse määramisel loetakse vähekindlustatuks isikut või perekonda, kelle ühe kuu sissetulek pereliikme kohta jääb alla kolmekomaviiekordse (3,5) riikliku täiskasvanud inimese toimetulekupiiri. Pere teise ja iga järgneva liikme sissetuleku piiriks on 65% pere esimese liikme sissetuleku piirist. Isiku ja perekonna sissetulek arvestatakse taotlusele eelnenud kolme kuu keskmise netosissetuleku järgi.
2. peatükk Perekonna sissetulekust sõltuvate sotsiaaltoetuse liigid
§ 2. Ravimitoetus
(1) Retseptiravimite maksumus hüvitatakse osaliselt mittetöötavatele üksi elavatele vanaduspensionäridele ja puudega isikutele.
(2) Toetust võib taotleda 1 kord kvartalis.
(3) Toetuse määr on kuni 90 eurot aastas.
§ 3. Toetus puudega isikutele isiklike abivahendite ja hooldusvahendite ostmisel ning rentimisel
(1) Toetus määratakse mittetöötavatele puudega isikutele isiklike abivahendite ja hooldusvahendite ostmisel ning rentimisel isiku osaluse osaliseks katmiseks.
(3) Toetuse määr on kuni 140 eurot aastas.
§ 4. Suvelaagri tuusiku toetus
Laste suvelaagrite tuusikute maksumus hüvitatakse osaliselt või täielikult vähekindlustatud peredele.
§ 5. Lasteaiatoidu toetus
(1) Lasteaiatoidu toetus määratakse vähekindlustatud perede Maardu munitsipaallasteaia toidu maksumuse osaliseks või täielikuks hüvitamiseks.
(2) Taotlus toetuse saamiseks tuleb Maardu Linnavalitsusele (edaspidi linnavalitsus) esitada hiljemalt jooksva aasta 1. septembriks või raske majandusliku olukorra tekkimisel.
(3) Toetus määratakse maksimaalselt perioodiks 1. august kuni 30. juuni.
§ 6. Toetus lapse põhikooli ja gümnaasiumi lõpetamise kulude osaliseks katmiseks
(1) Toetus lapse põhikooli ja gümnaasiumi lõpetamise kulude osaliseks katmiseks määratakse vähekindlustatud peredele ning eestkoste-, hooldus- ja lasterikastele (3 ja enam last) peredele.
(2) Toetuse suuruse otsustab linnavalitsus.
§ 7. Ühekordne toetus raske majandusliku olukorra puhul
(1) Ühekordset toetust võib määrata vähekindlustatud isikule raske majandusliku olukorra puhul ja muudel erandjuhtudel.
(2) Toetuse määr on kuni 190 eurot aastas.
§ 8. Muud toetused
Erandjuhtudel võib vähekindlustatud isikule maksta ka muid käesolevas korras nimetamata toetusi linnavalitsuse korralduse alusel. Toetust võib maksta ka konkreetselt määratletud abivajajate sihtrühmale.
3. peatükk Perekonna sissetulekust mittesõltuvate toetuste liigid
(1) Sünnitoetus määratakse lapse vanemale juhul, kui lapse elukoht on rahvastikuregistri andmetel taotlejaga ühel aadressil, arvestades käesoleva paragrahvi lõikes 2 sätestatud tingimusi.
(2) Sünnitoetus määratakse kahes osas:
1) 50% toetusest pärast lapse sündi tingimusel, et lapse mõlemad vanemad või üksikvanem on rahvastikuregistri andmetel Maardu linna elanik(ud) enne lapse sündi ning vähemalt üks lapse vanematest või üksikvanem on rahvastikuregistri andmetel elanud Maardus vähemalt kuus kuud vahetult enne lapse sündi;
2) 50% toetusest pärast lapse 1-aastaseks saamist tingimusel, et laps ja mõlemad lapse vanemad või üksikvanem on rahvastikuregistri andmetel olnud Maardu linna elanikud lapse 1-aastaseks saamise ajal ning on olnud Maardu linna elanikud 6 kuu jooksul enne lapse 1-aastaseks saamist.
(3) Taotlus sünnitoetuse esimese osa saamiseks tuleb esitada linnavalitsusele 6 kuu jooksul pärast lapse sündi, taotlus sünnitoetuse teise osa saamiseks tuleb esitada linnavalitsusele 6 kuu jooksul pärast lapse aastaseks saamist. Toetus makstakse välja 30 päeva jooksul pärast taotluse esitamist.
(4) Toetuse määr:
1) esimese lapse sündimisel 400 eurot;
2) teise lapse sündimisel 500 eurot;
3) kolmanda ja neljanda lapse sündimisel 1160 eurot eeldusel, et kõik lapsed on elus ja alaealised ning elavad rahvastikuregistri andmetel taotlejaga ühel aadressil;
4) viienda ja enama lapse sündimisel 1540 eurot eeldusel, et kõik lapsed on elus ja alaealised ning elavad rahvastikuregistri andmetel taotlejaga ühel aadressil.
(5) Toetust makstakse lapse sünnihetkel kehtinud toetuse määras.
§ 10. Esmakordselt kooli mineva lapse toetus
(1) Esmakordselt kooli mineva lapse toetus määratakse lapsevanemale, eestkostjale või lapse hooldajale, kellega on sõlmitud lapse perekonnas hooldamise leping tingimusel, et toetuse taotleja on rahvastikuregistri andmetel elanud Maardu linnas vähemalt 6 kuud enne lapse kooliminekut ning lapse elukoht on rahvastikuregistri andmetel taotlejaga ühel aadressil.
(2) Taotlus toetuse saamiseks tuleb linnavalitsusele esitada hiljemalt 1. detsembriks.
(3) Toetuse määr on 150 eurot.
§ 11. Vee- ja kanalisatsiooni abonenttasu hüvitamise toetus
Vee- ja kanalisatsiooni abonenttasu hüvitamise toetus määratakse kuni 1 eurot kuus üksi elavatele pensionäridele ja lasterikastele peredele (3 ja enam alaealist last). Toetus määratakse isikutele, kelle rahvastikuregistrisse kantud elukoht on Maardu linnas vähemalt enne kalendriaasta algust.
§ 12. Toetus elluastujatele
(1) Ühekordne toetus määratakse täisealiseks saanud asenduskoduteenuselt lahkunutele, kelle elukoht rahvastikuregistri järgi enne asenduskodu teenusele suunamist oli Maardu linn.
(2) Toetuse määr on 400 eurot.
§ 13. Sünnipäevatoetus
(1) Toetus määratakse rahvastikuregistri andmete alusel isikule tema 65 ja 70 aastaseks saamisel ning alates 71. sünnipäevast igal aastal.
(2) Toetuse saamiseks peab taotleja toetusele õiguse tekkimisel esitama Maardu Linnavalitsuse sotsiaalabiosakonnale (edaspidi sotsiaalabiosakond) oma arveldusarve number.
(3) Toetuse määr on 40 eurot.
§ 14. Toetus Tšernobõli AEJ tuumakatastroofi likvideerimistöödest osavõtjaile
(1) Toetus määratakse Tšernobõli AEJ tuumakatastroofi likvideerimistöödest osavõtjale.
(2) Toetust makstakse üks kord aastas jooksva aasta aprillikuus.
(3) Toetuse saamiseks peab taotleja esmasel taotlemisel esitama sotsiaalabiosakonnale oma arveldusarve number.
(4) Toetuse määr on 300 eurot aastas.
§ 15. Maamaksu toetus
(1) Maamaksu toetus määratakse pensionäridele ühe Maardu linnas asuva elamumaa sihtotstarbega maatüki maamaksu osas, mis on taotleja rahvastikuregistri kantud ja tegelik elukoht kuni 50% maamaksu summast.
(2) Toetuse määr on kuni 32 eurot aastas.
§ 16. Toetus täisealistele raske- või sügava puudega isikutele lisakulutuste katmiseks
(1) Igakuine toetus määratakse raske- või sügava puudega isikutele lisakulutuste katmiseks isiklikule abistajale, isiklikele hooldus- ja abivahenditele, transpordile jne. Toetust ei maksta raske või sügava puudega isikule, kelle hooldajale makstakse hooldajatoetust.
(2) Toetuse määr on:
1) sügava puudega isikule 29 eurot kuus;
2) raske puudega isikule 18 eurot kuus.
(1) Ühekordne matusetoetus määratakse matust korraldavale füüsilisele isikule Maardu linna elaniku surma korral.
(2) Toetuse taotlemiseks esitab taotleja sotsiaalabiosakonnale taotluse, millele lisatakse kulude kandmist tõendatavad dokumendid.
(3) Toetust on õigus taotleda kolme kuu jooksul alates surmakuupäevast.
(4) Toetuse määr on kuni 250 eurot.
§ 18. Lasteaiatoidu toetus lasterikastele peredele
(1) Toetus määratakse lasterikastele peredele (3 ja enam alaealist last) Maardu munitsipaallasteaedades käiva lapse toiduraha maksumuse hüvitamiseks täies ulatuses.
(2) Toetuse saamiseks tuleb sotsiaalabiosakonnale esitada taotlus hiljemalt jooksva aasta 1. septembriks või toetusele õiguse tekkimisel.
§ 19. Muud toetused
Erandjuhtudel võib maksta ka muid käesolevas korras nimetamata toetusi linnavalitsuse korralduse alusel. Toetust võib maksta ka konkreetselt määratletud abivajajate sihtrühmale.
4. peatükk Sotsiaaltoetuste taotlemine ja menetlemine
§ 20. Perekonna sissetulekust sõltuvate sotsiaaltoetuste taotlemine
(1) Sotsiaaltoetust vajav isik esitab sotsiaalabiosakonnale põhjendatud kirjaliku taotluse abi vajaduse kohta. Toetust võib taotleda toetust vajava isiku huvides ka temale määratud eestkostja.
3) tegeliku elukoha aadress ja muud kontaktandmed;
4) millist sotsiaaltoetust vajatakse ja sotsiaaltoetuse vajaduse põhjendus;
5) taotleja arvelduskonto;
1) taotleja ja tema perekonnaliikmete sissetulekut ja varalist seisu kirjeldavad dokumendid (nt pangakonto väljavõte viimase 3 kuu kohta), sh kulutusi põhjendavad dokumendid;
2) ravimitoetuse korral maksekviitung, millel peab olema kajastatud isiku nimi, kellele on retseptiravim välja kirjutatud.
(4) Vajadusel võib toetust taotlev isik esitada taotlusega ka muid asjasse puutuvaid dokumente.
(5) Vajadusel võib sotsiaalabiosakond taotluse menetlemisel nõuda taotlejalt täiendavaid dokumente ja andmeid, kontrollida taotleja ja tema perekonnaliikmete andmeid ning teha kodukülastuse.
(6) Perekonna sissetulekust sõltuvat sotsiaaltoetuste saamiseks on taotleja kohustatud tegema sotsiaalabiosakonnaga koostööd.
§ 21. Perekonna sissetulekust mittesõltuvate sotsiaaltoetuste taotlemine
(1) Sotsiaaltoetust taotlev isik esitab sotsiaalabiosakonnale kirjaliku taotluse (v.a käesoleva korra § 13 ja 14) toetuse saamiseks koos vajalike dokumentidega. Toetust võib taotleda toetust vajava isiku huvides ka temale määratud eestkostja.
(2) Vajadusel võib sotsiaalabiosakond taotluse menetlemisel nõuda taotlejalt täiendavaid dokumente ja kontrollida taotleja ning tema perekonnaliikmete andmeid.
(2) Sotsiaalabiosakond hindab menetluse käigus perekonna sissetulekust sõltuva sotsiaaltoetuse saaja abivajadust ja esitatud taotluse põhjendatust.
5. peatükk Sotsiaaltoetuste määramine
§ 23. Sotsiaaltoetuse määramine
(1) Käesolevas korras § 4, 8, 19 nimetatud juhtudel otsustab sotsiaaltoetuse andmise või andmisest keeldumise linnavalitsus korraldusega. Käesolevas korras § 2, 3, 5 - 7 ja 9 - 18 nimetatud juhtudel otsustab sotsiaaltoetuse andmise või andmisest keeldumise sotsiaalabiosakonna juhataja oma otsusega.
(2) Käesolevas korras § 8 nimetatud juhtudel on sotsiaalabiosakonna juhatajal õigus määrata sotsiaaltoetust kuni 50 eurot.
§ 24. Perekonna sissetulekust sõltuvate sotsiaaltoetuse andmisest keeldumine
3) taotleja või tema perekonna omandis või kasutuses olevate vahendite abil on võimalik tagada taotletud abivajaduse rahuldamine;
4) taotleja on töövõimeline 18-aastane kuni vanaduspensioniealine isik, kes ei tööta ega õpi ning on rohkem kui ühel korral ilma mõjuva põhjuseta keeldunud osalemast tööturuteenuses või linnavalitsuse korraldatavas iseseisvale toimetulekule suunatud sotsiaalteenuses;
5) toetusevajadust on võimalik või otstarbekas katta teenuste andmise või muu abiga;
6) toetusevajaduse katavad riiklikud ja kohalikud toetused või teenused.
§ 25. Sotsiaaltoetuse maksmine
Toetus kantakse 10 kalendripäeva jooksul (v.a käesoleva korra § 9 ja § 14 nimetatud juhtudel) pärast toetuse andmise otsustamist taotleja näidatud pangakontole või teenuse osutajale.
6. peatükk Alusetult saadu tagastamine
§ 26. Toetuse tagastamine
Toetust on õigus tagasi nõuda, kui toetuse saaja varjas andmeid teadvalt või esitas valeandmeid. Kui isik keeldub alusetult saadud toetust tagasi maksmast, võib linnavalitsus teha toetuse saajale ettekirjutuse. Ettekirjutuse täitmata jätmise korral võib linnavalitsus anda selle sundtäitmisele täitemenetluse seadustikus sätestatud korras.
Maardu Linnavolikogu 29.03.2016 määrus nr 55 „Maardu linna eelarvest sotsiaaltoetuste maksmise kord“ tunnistatakse kehtetuks.
Määrus jõustub 01.01.2020.